Ny fotball-president: – Skal gjenopprette FIFAs rykte
Sveitseren ble fredag valgt til ny president i det internasjonale fotballforbundet. Fredag kveld hadde han sin første pressekonferanse som FIFA-sjef. – Dere skal alle bli stolte av FIFA igjen, stolte av det FIFA gjør for fotballen, sa Infantino. – Vi går inn i en ny æra. Viktige reformer er vedtatt her, og de skal gjennomføres. Sponsorer og TV-stasjoner og andre må få tilbake tilliten til oss. – Vi skal jobbe for at FIFA får tilbake det ryktet som det fortjener. Les også: Norsk fotballtopp merket at sjeiken ble desperat. – Vi skal gjenreise FIFAs image og rykte, sa Infantino, som overraskende slo favoritten sjeik Salman i valget. Sveitseren ble spurt om hans følelser for den avstengte UEFA-presidenten Michel Platini, som han har samarbeidet nært med. – Han har støttet meg. Jeg takker Platini for alt han har gitt meg, alt vi har gjort sammen, svarte Infantino. Platini er sammen med tidligere FIFA-president Sepp Blatter utestengt fra internasjonal fotball i seks år etter anklager om juks i forbindelse med en millionutbetaling fra FIFA til UEFA-president Platini. Den nye FIFA-sjefen ble også spurt om hvordan han skal samle FIFA igjen, blant annet med tanke på at Afrika stemte på rivalen. – FIFA er ikke delt. Dette har ikke vært noen krig. Jeg er ikke Europas mann. Vi skal jobbe sammen for utviklingen av fotballen, sa Gianni Infantino. Infantino er født i Brig i Sveits den 23. mars 1970. Han er utdannet ved Fribourg-universitetet, og snakker en rekke språk: italienske, fransk, tysk, engelsk, spansk, portugisisk og arabisk. Han briljerte på mange språk på pressekonferansen fredag kveld. Så du denne? Mener FIFA begår selvmord om Salman velges Han har jobbet i det europeiske fotballforbundet UEFA siden 2000, og vært generalsekretær der siden oktober 2009. New FIFA President Gianni Infantino: "I don't agree that football is divided. Today was an election, not a war" — Rob Harris (@RobHarris)26.02.16, 08:04
Gianni Infantino (45) lover at han skal gjøre ligaer, klubber, spillere og supportere stolte over FIFA igjen.